Na osnovu Odluke broj: 2427/23 od 14.06.2023. godine, a u skladu sa odredbama člana 233. stav 2. do 4. Zakona o privrednim društvima i člana 55. stav 2. i 3. važećeg Statuta Bosnalijeka d.d., Nadzorni odbor Društva objavljuje:

**O B A V J E Š T E N J E**

**O PONOVNOM SAZIVANJU REDOVNE GODIŠNJE SKUPŠTINE DRUŠTVA**

**BOSNALIJEK D.D.**

**I DATUM, VRIJEME I MJESTO ODRŽAVANJA**

Ponovno se saziva redovna godišnja Skupština društva Bosnalijek d.d. za dan **26.06.2023.** godine, sa početkom u **11:00** sati po lokalnom vremenu (u daljem tekstu: Skupština). Zasjedanje Skupštine će se održati u prostorijama na adresi sjedišta Društva, ul. Jukićeva 53, 71000 Sarajevo.

**II DNEVNI RED SKUPŠTINE**

**Za Skupštinu je utvrđen sljedeći dnevni red:**

1. Izbor radnih tijela Skupštine
* Izbor predsjednika Skupštine
* Izbor dva ovjerivača zapisnika Skupštine
1. Donošenje odluke o usvajanju Godišnjeg izvještaja o poslovanju Društva za 2022. godinu koji uključuje finansijske izvještaje, izvještaje nezavisnog revizora i izvještaje Nadzornog odbora i Odbora za reviziju
2. Donošenje odluke o raspodjeli dobiti i isplati dividende ostvarene po Godišnjem izvještaju o poslovanju Društva za 2022. godinu
3. Donošenje odluke o izboru vanjskog revizora za reviziju finansijskih izvještaja društva Bosnalijek d.d. za 2023. godinu

**III RADNA TIJELA SKUPŠTINE**

Do izbora predsjednika, Skupštinom će predsjedavati prisutni dioničar ili punomoćnik dioničara sa najvećim brojem dionica sa pravom glasa. Skupština većinom glasova, između prisutnih dioničara i punomoćnika dioničara, bira predsjednika Skupštine i dva ovjerivača zapisnika o radu Skupštine. Utvrđivanje kvoruma i rezultate glasanja vršiće Odbor za glasanje u sastavu Amer Ćosibegović, predsjednik, Nedim Vrtić i Hana Rizvo, članovi. Zapisnik o radu Skupštine vodiće sekretar Društva ili druga ovlaštena službena osoba.

**IV PRIJEDLOZI ODLUKA ZA SKUPŠTINU**

**Za Skupštinu su utvrđeni sljedeći prijedlozi odluka:**

1. Prijedlog odluke o izboru radnih tijela Skupštine
2. Prijedlog odluke o usvajanju Godišnjeg izvještaja o poslovanju Društva za 2022. godinu koji uključuje finansijske izvještaje, izvještaje nezavisnog revizora i izvještaje Nadzornog odbora i Odbora za reviziju
3. Prijedlog odluke o raspodjeli dobiti i isplati dividende ostvarene po Godišnjem izvještaju o poslovanju Društva za 2022. godinu
4. Prijedlog odluke o izboru vanjskog revizora za reviziju finansijskih izvještaja društva Bosnalijeka d.d. za 2023. godinu

**V PRAVO UČEŠĆA I PRIJAVE ZA UČEŠĆE U RADU I ODLUČIVANJU SKUPŠTINE**

**Pravo učešća u radu i odlučivanju Skupštine imaju dioničari, odnosno njihovi zakonski zastupnici i punomoćnici, koji se nalaze na Listi dioničara kod Registra vrijednosnih papira u Federacije BiH 30 dana prije datuma održavanja Skupštine ili posljednjeg radnog dana koji prethodi tom roku ako on pada u neradni dan. Dioničar ili njegov zakonski zastupnik odnosno punomoćnik dioničara, koji želi učestvovati u radu i odlučivanju Skupštine, dužan je Odboru za glasanje podnijeti prijavu za učešće u radu i odlučivanju Skupštine najkasnije 3 dana prije datuma određenog za održavanje Skupštine, t.j. zaključno sa danom 23.06.2023. godine. Prijava se mora podnijeti u pisanoj formi neposrednom predajom na protokol Društva ili preporučenom poštom na adresu Bosnalijek d.d., Sarajevo, ul. Jukićeva br. 53., ili putem telefaksa (broj: +387 (0) 33 814 253) ili putem elektronske pošte (na E-mail adresu: Amer.Cosibegovic@Bosnalijek.com). Za dioničare domaća pravna lica uz prijavu se mora dostaviti Aktuelni izvod iz sudskog registra u originalu ne starijem od 3 mjeseca ili u ovjerenoj kopiji, s tim da da na prijavi mora biti navedeno ime i prezime i svojstvo potpisnika prijave i njegov identitet, te sve ovjereno pečatom firme. Za d**ioničare strana pravna lica **uz prijavu se mora dostaviti certifikat o registraciji iz nadležnog domicilnog Registra kompanija, iz kojih je vidljiva aktuelna registracija kompanije i lica ovlaštena za zastupanje, koji ne može biti stariji od 3 mjeseca u originalu ili u ovjerenoj kopiji, koji moraju biti legalizirani u skladu sa primjenjivim propisima domicilne države i međunarodnim ugovorima, s tim da identitet, svojstvo i potpis podnosioca prijave moraju biti ovjereni i potvrđeni od strane Notara, te legalizirani u skladu sa primjenjivim propisima domicilne države i međunarodnim ugovorima.** Obrasce prijava za učešće u radu i odlučivanju Skupštine dioničari mogu naći na zvaničnoj web stranici Društva ([www.bosnalijek.ba](http://www.bosnalijek.ba))**.**

**VI PRAVO UČEŠĆA U RADU I ODLUČIVANJU SKUPŠTINE PUTEM PUNOMOĆNIKA**

**Učešće u radu i odlučivanju Skupštine dioničar može ostvariti lično ili preko punomoćnika odnosno zakonskog zastupnika koji je dužan postupati u skladu sa uputama dioničara, a ako upute nije dobio, u skladu sa razumnom prosudbom najboljeg interesa dioničara – vlastodavca.** Punomoć za zastupanje u učešće u radu i odlučivanju Skupštine dioničari mogu dati nakon objavljivanja ovog Obavještenja u obliku pisane izjave sa ovjernim potpisom dioničara – vlastodavca, na kojoj se nalazi i potpis punomoćnika. Punomoć za zastupanje dioničara domaćeg pravnog lica mora biti izdata i potpisana od strane zakonskog zastupnika pravnog lica, te ovjerena od strane nadležnog organa ili Notara, na kojoj je od organa koji vrši ovjeru potvrđen identitet, svojstvo i potpis izdavatelja punomoći, te snabdevena pečatom firme. Punomoć za zastupanje dioničara stranog pravnog lica mora biti izdata i potpisana od strane zakonskog zastupnika pravnog lica, te ovjerena od strane Notara, na kojoj je potvrđen identitet, svojstvo i potpis izdavatelja punomoći, te snabdevena pečatom firme i legalizirana u skladu sa primjenjivim propisima domicilne države i međunarodnim ugovorima. Ovjerena punomoć, uz identifikacioni dokument dioničara odnosno njegovog zakonskog zastupnika i/ili punomoćnika, dostavlja se Društvu lično neposrednom predajom na protokol Društva ili putem preporučene pošte na adresu: Bosnalijek d.d., ul. Jukićeva br. 53., ili putem telefaksa **(broj: +387 (0) 33 814 253)** ili putem elektronske pošte (na E-mail adresu: Amer.Cosibegovic@Bosnalijek.com)**, najkasnije 3 dana prije datuma određenog za održavanje Skupštine, tj. zaključno sa 23.06.2023. godine.** Punomoćnik dioničara je dužan original punomoći neposredno predati Odboru za glasanje najkasnije prilikom registracije za učešće u radu i odlučivanju Skupštine, a za dioničare pravna lica neophodno je uz punomoć predati i Aktuelni izvod iz sudskog registra i/ili drugog nadležnog Registra kompanija domicilne države, u originalu ne starijem od 3 mjeseca ili u ovjerenoj kopiji, koji u slučaju stranog dioničara mora biti legaliziran u skladu sa primjenjivim propisima domicilne države i međunarodnim ugovorima. Uredne i valjane Punomoći izdate za Skupštinu koja je bila sazvana za 14.06.2023. godine važe i za ovu Skupštinu. Obrasce punomoći za zastupanje u radu i odlučivanju Skupštine dioničari mogu naći na zvaničnoj web stranici Društva ([www.bosnalijek.ba](http://www.bosnalijek.ba))

**VII REGISTRACIJA I GLASANJE NA SKUPŠTINI**

Preporučuje se dioničarima odnosno zakonskim zastupnicima i punomoćnicima dioničara, koji žele učestvovati u radu i odlučivanju Skupštine, da dođu 30 minuta prije vremena određenog za početaka rada Skupštine radi blagovremenog evidentiranja i registracije. Svaki dioničar i punomoćnik dioničara dužan je prilikom registracije Odboru za glasanje predočiti validnu/važeću ispravu za osobnu/ličnu identifikaciju, a Odbor za glasanje je dužan utvrditi identitet dioničara i punomoćnika dioničara, te valjanost ovlašćenja odnosno punomoći i izvoda iz Sudskog ili drugog nadležnog Registra kompanija domicilne države. **Glasanje na Skupštini obavlja se putem glasačkih listića zaokruživanjem odgovora „ZA“ ili „PROTIV“ prijedloga odluke i/ili imena kandidata prilikom izbora radnih tijela Skupštine, s tim da Skupština može odlučiti da se izbor radnih tijela Skupštine vrši putem „aklamacije“ odnosno dizanjem ruku.**

**VIII UVID U MATERIJALE ZA SKUPŠTINU**

**Od dana objavljivanja ovog Obavještenja, svi dioničari, njihovi zakonski zastupnici i punomoćnici imaju pravo, u dole navedenom vremenu, izvršiti uvid u listu dioničara, uvid u finansijske izvještaje, izvještaj vanjskog revizora, Nadzornog odbora i Odbora za reviziju, te prijedloge odluka za Skupštinu. Dioničar i/ili punomoćnik dioničara, na lični zahtjev i o vlastitom trošku, ima pravo na kopiju naprijed navedenih dokumenata. Uvid u navedene materijale može se izvršiti u sjedištu društva Bosnalijek d.d. Sarajevo, ul. Jukićeva 53., svakim radnim danom u vremenu od 10:30 do 13:30 sati, počev od 19.06.2023. godine pa zaključno sa 23.06.2023. godine. Sekretar Društva ili druga ovlaštena osoba su zaduženi za obradu zahtjeva za uvid i kopiranje materijala, bez ovlaštenja za davanje objašnjenja i tumačenja materijala za Skupštinu.**

 **BOSNALIJEK D.D. NADZORNI ODBOR**